ব্রাহ্মণবাড়িয়ায় বিএনপিপন্থী আইনজীবীদের নিরঙ্কুশ জয়, খোকনের অভিনন্দন
ব্রাহ্মণবাড়িয়া জেলা আইনজীবী সমিতির নির্বাচনে জাতীয়তাবাদী আইনজীবী ঐক্যের নিরঙ্কুশ বিজয়ে সুপ্রিমকোর্ট আইনজীবী সমিতির সম্পাদক ব্যারিস্টার এ এম মাহবুব উদ্দিন খোকন শুভেচ্ছা ও অভিনন্দন জানিয়েছেন।







শুক্রবার গণমাধ্যমে পাঠানো এক বিবৃতিতে তিনি এ অভিনন্দন জানান। ব্যারিস্টার খোকনের পক্ষে অ্যাডভোকেট এস এম জুলফিকার আলী জুনু এ বিবৃতিটি প্রেরণ করেন।




বিবৃতিতে তিনি নির্বাচিত নেতারা যেন আইনজীবীদের কল্যাণে কাজ করতে পারে সে আশাবাদ ব্যক্ত করেন। 
এছাড়া বিবৃতিতে ব্যারিস্টার খোকন জাহাঙ্গীরনগর বিশ্ববিদ্যালয়ে শিক্ষক সমিতির নির্বাচনে বিএনপিপন্থী প্যানেলের বিজয়ীদেরও অভিনন্দন জানান।
উল্লেখ্য, গত ৩১ জানুয়ারি ব্রাহ্মণবাড়িয়া জেলা আইনজীবী সমিতির নির্বাচনে জাতীয়তাবাদী আইনজীবী ঐক্যে প্যানেল থেকে সম্পাদকসহ ৮টি পদে এবং আওয়ামী লীগ থেকে সভাপতিসহ ৩টি পদে নির্বাচিত হন।

ব্রাহ্মণবাড়িয়া জেলা আইনজীবী সমিতির নির্বাচনে জাতীয়তাবাদী আইনজীবী ঐক্যের নিরঙ্কুশ বিজয়ে সুপ্রিমকোর্ট আইনজীবী সমিতির সম্পাদক ব্যারিস্টার এ এম মাহবুব উদ্দিন খোকন শুভেচ্ছা ও অভিনন্দন জানিয়েছেন।